**N Á R O D N Á R A D A  S L O V E N S K E J R E P U B L I K Y**

VIII. volebné obdobie

**NÁVRH**

# Zákon

z ... 2022,

**ktorým sa mení a dopĺňa zákon č. 120/1993 Z. z. o platových pomeroch niektorých ústavných činiteľov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 120/1993 Z. z. o platových pomeroch niektorých ústavných činiteľov v znení zákonov č. 374/1994 Z. z., 304/1995 Z. z., 277/1998 Z. z., 57/1999 Z. z., 447/2000 Z. z., 175/2002 Z. z., 668/2002 Z. z., 461/2003 Z. z., 391/2004 Z. z., 81/2005 Z. z., 94/2006 Z. z., 598/2006 Z. z., 460/2008 Z. z., 563/2008 Z. z., 504/2009 Z. z., 500/2010 Z. z., 236/2011 Z. z., 532/2011 Z. z., 69/2012 Z. z., 392/2012, Z. z., 462/2013 Z. z., 195/2014 Z. z., 362/2014 Z. z., 32/2015 Z. z., 338/2015 Z. z., 443/2015 Z. z., 340/2016 Z. z., 334/2017 Z. z., 90/2019 Z. z., 471/2019 Z. z., 472/2019 Z. z., 423/2020 Z. z., 270/2021 Z. z. sa mení takto:

1. V § 2 ods. 3 znie:

„(3) Ak sa priemerná nominálna mesačná mzda zamestnanca v hospodárstve Slovenskej republiky za predchádzajúci kalendárny rok oproti kalendárnemu roku, ktorý mu predchádza, neznížila a podiel schodku rozpočtu verejnej správy Slovenskej republiky a hrubého domáceho produktu Slovenskej republiky za kalendárny rok, ktorý predchádza kalendárnemu roku, na ktorý sa plat poslanca vypočítava, zverejneného Európskou komisiou (Eurostatom) v apríli kalendárneho roka, na ktorý sa plat poslanca vypočítava, je vyšší ako 0, poslancovi, prezidentovi, členovi vlády patrí v kalendárnom roku, na ktorý sa plat poslanca vypočítava, plat vo výške určenej v kalendárnom roku, ktorý predchádza kalendárnemu roku, na ktorý sa plat poslanca vypočítava.“.

Doterajšie odseky 3 až 6 sa primerane prečíslujú.

1. V § 4 ods. 2 znie:

„(2) Ak sa priemerná nominálna mesačná mzda zamestnanca v hospodárstve Slovenskej republiky za predchádzajúci kalendárny rok oproti kalendárnemu roku, ktorý mu predchádza, neznížila a podiel schodku rozpočtu verejnej správy Slovenskej republiky a hrubého domáceho produktu Slovenskej republiky za kalendárny rok, ktorý predchádza kalendárnemu roku, na ktorý sa paušálne náhrady poslanca vypočítavajú, zverejneného Európskou komisiou (Eurostatom) v apríli kalendárneho roka, na ktorý sa paušálne náhrady poslanca vypočítavajú, je vyšší ako 0, poslancovi patria v kalendárnom roku, na ktorý sa paušálne náhrady poslanca vypočítavajú, paušálne náhrady vo výške určenej v kalendárnom roku, ktorý predchádza kalendárnemu roku, na ktorý sa paušálne náhrady poslanca vypočítavajú.“.

Doterajšie odseky 2 až 5 sa primerane prečíslujú.

**Čl. II**

Tento zákon nadobúda účinnosť pätnástym dňom po jeho vyhlásení v Zbierke zákonov.